《陈新甫生日出红玉杯饮为赋》
元代·陈旅

昆崙东阿含海日，石中玉子如日赤。神工夜发昆吾刀，剜作金杯盛酒吃。

蟠桃初开缑母家，丹露滴如芙蓉花。广陵公子酒如海，年年颜色衬朝霞。

作者简介：（1288—1343）元兴化莆田人，字众仲。幼孤，笃志于学，不以生业为务。以荐为闽海儒学官。游京师，虞集见其文，称其博学多闻。荐除国子助教。出为江浙儒学副提举。顺帝至正初，累官国子监丞卒。有《安雅堂集》。